Salesforce Tower

Salesforce Tower, frem til våren 2014 kjent som Heron Tower, er en skyskraper beliggende i City of London i det sentrale London. Skyskraperen er Londons tredje høyeste bygg, og det høyeste i City of London.  

 Bakgrunn 

Heron Properties kjøpte 110 Bishopsgate for å rive den eksisterende bygningen på tomten, og deretter bygge en helt ny skyskraper. Tomten er en av få som ikke har problemer med den beskyttede utsikten mot St Paul's Cathedral.110 Bishopsgate, Skyscrapernews Bortsett fra 30 St. Mary Axe (fullført 2004) var det ikke blitt foreslått høye bygninger i City of London siden 1988. City of London hadde tidligere vært skeptisk til skyskrapere, men fremveksten av det nye finansdistriktet i øst, Canary Wharf, bidro til at planleggingstillatelse ble gitt i 2001.Planleggingstillatelsen, The Telegraph, desember 2001 Søknaden ble oversendt ordførerens kontor for behandling i februar 2001.Planleggingstillatelsen, Mayor of London, juli 2002  Daværende ordfører i London, Ken Livingstone, støttet prosjektet fullt ut. Opprinnelig var skyskraperen planlagt å bli 183 meter høy. Ifølge utviklerne ville dette bli City of Londons første "seks-stjerners" kontorbygg. English Heritage var kritiske til planene, blant annet på grunn av nærheten til St Paul's Cathedral, og krevde en offentlig høring.Planprosessen, Eningeering SurveyorOffentlig høring, London Evening Standard, juli 2002Offentlig høring, Origin Design Studio  Den offentlige høringen ble gjennomført i oktober-desember 2001.Offentlig høring, The Telegraph, desember 2001 Representanter for St Paul's Cathedral deltok ikke på høringen, men uttrykte senere skepsis til planene.Protester fra St Paul's, The Telegraph, desember 2001 Visestatsminister John Prescott ga grønt lys til prosjektet, som fikk endelig godkjenning i juli 2002.Endelig godkjenning, Eningeering SurveyorEndelig byggetillatelse, Mayor of London, juli 2002 
Endelig byggetillatelse, London Evening Standard, juli 2002 I 2005 hadde byggearbeidene ennå ikke startet, og i september samme år søkte Heron Property om å få øke høyde på bygningen til 203 meter og en 40 meter mast på toppen. I januar 2006 ble de reviderte planene godkjent av City of London.Reviderte planer, Engineering SurveyorReviderte planer, Origin Design Studio 

 Byggeprosessen 

I mai 2006 begynte forberedende arbeider under de eksisterende bygningene, blant annet med omlegging av rør og kabler.Forberedende arbeider, Engineering Surveyor Rivingen av flere eksisterende bygninger startet i juli 2007, og var forventet å ta om lag 16 måneder.Rivearbeidene, Skyscrapernews, juli 2007 Rivearbeidene, Mayor of London, juli 2002  I oktober 2007 fikk Skanska oppdraget med å bygge Heron Tower. På dette tidspunkt var planen å starte byggearbeidene i januar 2008 og fullføre i første del av 2011.Endelig byggekontrakt, Skanska, oktober 2007 Endelig byggekontrakt, Skyscrapernews, oktober 2007  I april 2008 var byggearbeidene kommet i gang, med byggingen av 25 store pilarer.Byggearbeidene starter, Skyscrapernews, april 2008  Arbeidet med stålstrukturen startet i oktober 2008.Stålstrukturen, Engineering Surveyor I april 2009 hadde stålkonstruksjonen nådd 13. etasje.Stålrammen bygges, Skyscrapernews, april 2009  Arbeidet med fasadekledningen startet i mai 2009.Fasadearbeidet, Skyscrapernews, mai 2009  I april 2010 var den ytre konstruksjonen ferdig.Taket ferdig, Skyscrapernews, april 2010  Heron Tower Topping Out, YouTube To måneder senere ble tårnet satt på plass. Den totale høyden på bygningen var nå 230 meter.Masten, Skyscrapernews, juli 2010  I mars 2011 var Heron Tower ferdig og klar for innflytting.Ferdigstillelsen, Skyscrapernews, mars 2011 Ferdigstillelsen, Skanska, april 2011 Ferdigstillelsen, Skanska 

 Skyskraperen 

Salesforce Tower har et totalt gulvareal på 42 873 kvadratmeter, fordelt på kontorer, restauranter og butikker.Gulvareal, Heron Tower  10 "landsbyer" på tre etasjer og en på seks etasjer, alle med atrium, danner kontorlokalene.Landsbyene, Heron Tower  Etasjene 2-37 blir brukt til kontorer.Kontoretasjer, Heron Tower  Tre restauranter finnes i bygningen: The Drift, Duck & Waffle og Sushimba.Restaurantene, Heron Tower 

Salesforce Tower har vunnet flere priser.

 MIPIM Architectural Review Future Projects Awards, Commendation/Tall Buildings Category (2008)
 BCO London + South East Award - Best Commercial Workplace (2012)
 BCO National Award - Best Commercial Workplace (2012)Priser, Kohn Pedersen Fox Associates 

Våren 2014 ble Salesforce største leietaker. I den forbindelse ble navnet på bygningen endret fra Heron Tower til Salesforce Tower.Navneskiftet, Bloomberg, mai 2014

 Se også 
 Liste over Londons høyeste byggverk

 Referanser 

 Eksterne lenker 

 Salesforce Tower, Skyscrapercenter
 Salesforce Tower, Emporis
 Heron Tower, Skyscrapernews 
 Film om Heron Tower, YouTube

Kategori:Skyskrapere i Storbritannia
Kategori:City of London
Kategori:Byggverk i London